Diari Oficial de la Generalitat Valenciana


Sumari del DOGV 3420, del 26-01-1999 (1999/383)

Informació pública del Projecte d'Urbanització de les Unitats d'Execució I, II i III del Pla Especial Vila Marco. Aprovació definitiva.
---------------------------------------------------------------------------------------------------------------------------------------

### Dades del document

Número de DOGV
:   3420

Data del DOGV
:   26-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/383


Organisme emissor
:   Ajuntament del Campello

Tipus de document
:   Anunci

Informació pública del Projecte d'Urbanització de les Unitats d'Execució I, II i III del Pla Especial Vila Marco. Aprovació definitiva. [1999/Q383]
  
El Ple de l'Ajuntament, en la sessió del dia 10 de desembre de 1998, va acordar per unanimitat, aprovar definitivament el Projecte d'Urbanització de les Unitats d'Execució I, II i III del Pla Especial Vila Marco (expedient 121-31/98), que té la part dispositiva del tenor literal següent:
  
"Primer
  
Aprovar definitivament el Projecte d'Urbanització de les Unitats d'Execució I, II i III del Pla Especial Vila Marco, presentat per la mercantil Villa Marco, SA, amb data de 21 d'agost de 1998, RGE 10703, el pressupost de contracta del qual fa suma de 473.187.514 pessetes, i incorporar les modificacions expressades a l'informe emés per l'arquitecte municipal, de data 2 de desembre de 1998, i de l'enginyer tècnic industrial, de data 30 de novembre de 1998, i també incloure el plec de condicions presentat per Aguas de Alicante, amb data 25 de novembre de 1998, RE 14049, tret de les modificacions indicades per l'arquitecte municipal. I requerir als promotors perquè completen els avals o fiances presentades, de manera que quede avalat el 7% del pressupost d'aquest projecte.
  
Segon
  
Notificar aquest acord a la mercantil a què es fa referència, a Aguas de Alicante i a Iberdrola, SA.
  
Tercer
  
Remetre una còpia diligenciada de l'expedient i el projecte tècnic a la Conselleria d'Urbanisme.
  
Quart
  
Publicar aquest acord en els diaris oficials, i fer constar que l'entrada en vigor o l'executivitat d'aquest es produirà amb la publicació.
  
Cinqué
  
Facultar l'Alcaldia Presidència perquè efectue les diligències que calga per a l'execució d'aquest acord."
  
Amb indicació expressa que l'executivitat o entrada en vigor d'aquest acord es produeix amb la publicació, per mancar de normes urbanístiques; de conformitat amb el que s'estableix en l'article 59.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cosa que es fa pública perquè se'n prenga coneixement i a l'efecte que pertoque, es fa públic que, contra aquesta resolució, que posa fi a la via administrativa, s'hi podrà interposar un recurs contenciós administratiu en el termini de dos mesos, comptadors des de l'endemà de la publicació en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana. Sense perjudici que la persona o persones interessades puguen exercitar, si escau, qualsevol altre que estimen procedent.
  
Tot això, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.